**Područje rada:** Zdravstvo i socijalna skrb

**Zanimanje:** Fiziterapeutski tehničar

**Godina trajanja:** 4 godine

**Što rade fizioterapeutski tehničari?**

Fizikalna terapija nužna je za saniranje bolnih stanja kralježnice i ostalih zglobova, sportskih ozljeda i sindroma prenaprezanja, a često je nužna i kao postoperativna rehabilitacija. Drugim riječima, mogućnosti liječenja fizikalnom terapijom su široke, a fizioterapeutski tehničari su izvršitelji ovog oblika liječenja.

**Što se uči i radi u ovome programu?**

Ovaj program obuhvaća općeobrazovne predmete kao hrvatski jezik, matematiku, povijest, geografiju, kemiju i druge predmete te obuhvaća široki spektar strukovnih predmeta koji se izvode u obliku teorijskog podučavanja i vježbi. Učenici će savladati različite oblike terapija kao što su termoterapija, terapija hlađenjem, ultrazvučna terapija, elektrogalvanska stimulacijska terapija (EGS), transkutna električna nervna stimulacija (TENS), akupunktura i terapija hladnim laserom. Također će savladati i brojne manualne oblike terapije kao što su mobilizacija mekih tkiva, mobilizacija temporomandibularnih zglobova, asistirano istezanje mišića, izometričke vježbe pružanja otpora i trening.

Osim stručnih znanja i vještina koja će steći obrazovanjem, budući fizioterapeuti se tijekom pripravničkog stažiranja pripremaju za samostalno izvođenje fizioterapije kao oblika zdravstvene skrbi, zatim za ocjenjivanje i dokumentiranje funkcionalnog stanja i sposobnosti pacijenta, odabir i uporabu odgovarajućih postupaka, prepoznavanje mogućih opasnosti i učinaka fizioterapeutskih metoda i postupaka i sl.

Srednja škola Pakrac sadrži tri vrhunski opremljena praktikuma za fizioterapeutsku struku, modernu knjižnicu te prostrane i prikladne prostorije za društveni život učenika. Također, učenicima IV razreda je omogućeno odrađivati vježbe iz stručnih predmeta u Bolnici Lipik. Ovim uvjetima ostvaruje se kvalitetan odgojno – obrazovni rad sa učenicima, kako u redovnoj nastavi tako i u vannastavnim aktivnostima.

**Koji su uvjeti za obavljanje posla?**

Pored širokoga znanja, budući fizioterapeut mora biti sposoban pružiti podršku pacijentu i poticati ga na aktivno sudjelovanje. Također mora biti izrazito strpljiv, sposoban dobro procijeniti pacijentovo stanje, reakcije i potrebe, kako bi mogao ispravno i na vrijeme prilagoditi program terapije. Za stvaranje odnosa uzajamnog povjerenja s pacijentom i njegovom obitelji, od velike važnosti su dobre komunikacijske vještine, empatičnost odnosno sposobnost razumijevanja stanja pacijenta, realnost i profesionalnost pri pružanju poruka o važnosti i učinkovitosti terapije. Osim toga, fizioterapeut treba biti fizički izdržljiv, spretan, mirnih i preciznih pokreta. Također, mora imati normalno razvijen osjet opipa, vida i sluha, razvijene sposobnosti neverbalne komunikacije (značenje dodira, glasa, izraza lica, pokreta tijela, itd.), te vještine podučavanja, vođenja i poticanja.

**Što slijedi po završetku programa?**

Obimnost ovoga programa te stručnost i predanost svih provoditelja omogućuju učenicima dobru pripremu za pisanje i obranu završnog rada, ali i polaganje državne mature ukoliko učenik želi nastaviti svoje obrazovanje.

**Nastavni program**

U nastavku teksta slijedi popis nastavnih predmeta koje će učenik slušati i polagati kroz školovanje.

T – teorija, V – vježbe

|  |  |  |
| --- | --- | --- |
| R. br. | NASTAVNI PREDMET | RAZRED |
| I | II | III | IV |
| SATI TJEDNO |
| T | V | T | V | T | V | T | V |
| 1. | Hrvatski jezik | 4 | - | 4 | - | 4 | - | 4 | - |
| 2. | Strani jezik | 2 | - | 2 | - | 2 | - | 2 | - |
| 3. | Povijest | 2 | - | 2 | - | 1 | - | - | - |
| 4. | Etika / vjeronauk | 1 | - | 1 | - | 1 | - | 1 | - |
| 5. | Geografija | 2 | - | 1 | - | - | - | - | - |
| 6. | Tjelesna i zdrav. kultura | - | 2 | - | 2 | - | 2 | 1 | - |
| 7. | Matematika | 2 | - | 2 | - | - | - | - | - |
| 8. | Fizika | 2 | - | 2 | - | - | - | - | - |
| 9. | Biologija | 2 | - | 2 | - | - | - | - | - |
| 10. | Kemija | 2 | - | 2 | - | - | - | - | - |
| 11. | Računalstvo | 1 | - | - | - | - | - | - | - |
| 12. | Latinski jezik | 2 | - | 2 | - | - | - | - | - |
| 13. | Anatomija i fiziologija | 2 | - | 2 | - | - | - | - | - |
| 14. | Uvod u rehabilitaciju | 2 | 1 | - | - | - | - | - | - |
| 15. | Osnove zdravstvene njege | 0.5 | 0.5 | - | - | - | - | - | - |
| 16. | Osnove kineziologije | - | - | 2 | 1 | 1 | 2 | - | - |
| 17. | Masaža | - | - | 1 | 2 | 1 | 2 | 1 | 3 |
| 18. | Fizikalna terapija | - | - | 1 | 1 | 1 | 2 | 2 | 3 |
| 19. | Elektronika | - | - | - | - | 2 | - | - | - |
| 20. | Kineziterapija | - | - | - | - | 1 | 3 | 2 | 4 |
| 21. | Zdravstvena psihologija | - | - | - | - | 2 | - | 1 | - |
| 22. | Socijalna medicina | - | - | - | - | 1 | - | - | - |
| 23. | Patofiziologija | - | - | - | - | 2 | - | - | - |
| 24. | Klinička medicina | - | - | - | - | 2 | - | 3 | - |
| 25. | Dermatologija | - | - | - | - | - | - | 2 | - |
| 26. | Prva pomoć | - | - | - | - | - | - | 1 | - |
| STRUČNA PRAKSA (ukupno godišnje) | - | - | 84 | 126 | 28 |